Glastonbury har blitt beskrevet som New age-samfunn som har tiltrukket seg folk med slike livsholdninger og nyhedenske strømninger. Stedet er kjent for myter og legender knyttet til Glastonbury Tor, Josef fra Arimatea, Den hellige gral, og kong Arthur. Det har blitt hevdet at Josef kom til Glastonbury og stakk staven sin ned i bakken og derfra vokste det opp en form for hagtorn kalt . Landskapet rundt byen har blitt hevdet å representere zodiaken (dyrekretsen), dog uten større holdepunkter. Glastonburyfestivalen, som arrangeres årlig siden 1981 i nabolandsbyen Pilton, har sitt navn etter byen.